રાજકોટ: જેતપુરના પેઢલા ગામે નાફેડના ગોડાઉનની મગફળીમાં ધૂળ, ઢેફા નીકળતા પોલીસે 22 લોકોની ધરપકડ કરી છે. વિપક્ષ નેતા પરેશ ધાનાણી મગફળી કૌભાંડને લઇ રોજ અલગ અલગ સ્થળોએ પ્રતિક ધરણા કરી રહ્યાં છે. આજે શાપરના જીઆઇડીસી ગોડાઉન સામે ધરણા કર્યા છે. 6 મેના રોજ આ ગોડાઉનમાં 4 કરોડની મગફળી બળીને ખાક થઇ ગઇ હતી. આજે ધાનાણીએ જણાવ્યું હતું કે, 22ની ધરપકડ સરકારના દબાણવશ થઇ છે, આ તો બધી માછલીઓ છે મગમચ્છોની ધરપકડ કરવાની બાકી છે જે છૂટ્ટા ફરી રહ્યા છે.